Robert Sarv

Robert Sarv (sündinud 10. juulil 1987) on Eesti vandeadvokaat.

Elulugu

Sarv lõpetas 2006. aastal Nõo Reaalgümnaasiumi ning 2009. aastal Tartu Ülikooli õigusteaduskonna bakalaureuseõppe ja 2010. aastal magistriõppe.
Ülikooliajal oli ta mitme aasta vältel Tartu Ülikooli Üliõpilaskonna juhatuses aseesimees haridus- ja sotsiaalvaldkonnas. 
2008-2010 oli ta Eesti Üliõpilaskondade Liidu (EÜL) volikogu liige ning aastatel 2008-2009 ja 2011-2012 EÜL-i nõukogu liige.

Tööalane tegevus

Alates septembrist 2011 on ta advokatuuri liige. Veebruarist 2015 on ta vandeadvokaat. 
Sarv töötab enda loodud advokaadibüroos EMERALDLEGAL juhtivpartnerina ning on alalise Riia vahekohtu arbiiter. Lisaks on ta jagamismajandusettevõtte Autolevi kaasasutaja.
Ta on silma paistnud õelate ja laimavate netikommentaatorite vastutuse küsimuse tõstatajana ning kutsub inimesi üles enda õiguste eest seisma. Ta rõhutab: "Sõnavabadus ei saa ega tohi toimuda kunagi kellegi õiguste arvelt". Sarv on lubanud puhastada Eesti kommentaariumimaastiku laimavatest ja au teotavates kommenteerijatest. Ta on loonud veebilehe www.laim.ee, kus selgitatakse laimu ja au teotamise tunnuseid ja selle piiri sõnavabadusega ning kuidas käituda, kui oled sattunud laimu ohvriks.
Sarv on esindanud mitmed Eesti avaliku elu tegelasi, seal hulgas massiivse netirünnaku ohvriks sattunud Rita Holmi, kui ka näiteks eksminister Marti Kuusikut . Ta toob Postimehele kirjutatud arvamusloos välja, et "Avaliku elu tegelaste tegevust võib kritiseerida, põhjendatult ja konstruktiivselt, kuid rõhk on sõnal tegevus - kritiseerida võib poliitilisi vaateid, poliitika teostamist, esinemisi, sõnavõtte. Avaliku elu tegelane taluma tavakodanikust rohkem või tugevamat kriitikat tema kui isiku või tema eraelu, sealhulgas perekonna vastu,".  Lisaks esindas ta näitleja Marika Korolevi, kes pöördus kohtusse ämmaemandate foorumis Perekool teda laimanud netikommentaatorite vastu ja võitis. Näitlejat 2015. aastal solvanud kommentaatorid pidid seepeale Korolevile rahas hüvitama tekitatud moraalse kahju, kus summad ulatusid tuhandete eurodeni.
Sarv kommenteeris Eesti uuriv-ajakirjanduslikus saatesarjas "Pealtnägija" seksuaalkoolitaja Rita Holmi kaebust seoses Eesti Konservatiivse Rahvaerakonnaga (EKRE) seotud foorumiga, kus Holmi süsteemselt laimati ning nimetas Holmi vastu suunatud kommentaare väga isiklikeks.  Netikommentaaride teemat lahanud Eesti Televisiooni väitlussaates "Suud puhtaks" tõi Sarv välja, et on olnud kümneid juhtumeid, kus inimesed netikommentaaride kohta kaebavad ning lisas, et hüvitiste hinnakirja kehtestavad kohtunikud arvesse võttes varasemat kohtupraktikat.  Korolevi kohtuasjas pidid solvajad välja käima kuni 3200 eurot inimese kohta. Sarv kutsub oma väljaütlemistes inimesi vahet tegema konstruktiivsel kriitikal ja isiklikul rünnakul ning julgustab ohvreid enda kaitseks välja astuma. 
Lisaks esindab Sarv ka juhatuse liikmeid, kelle likvideeritud ettevõtete võlgu on nõuab OÜ Kreedix, ähvardades mitte maksmisel avaldada laimu (artikleid ja YouTube'i videoid). AK Nädala saates, ütles Sarv, et taolist võlanõudmist võib võrrelda väljapressimisega ning on esitanud ettevõtete nimel Kreedixi vastu kahjunõudeid, mis ulatuvad tuhandete eurodeni.
Tema teiste enam tuntud kaasuste hulka kuuluvad: Tallinna Sadama altkäemaksuafäär, PRIA-kelmuse protsess, Assar Pauluse protsess, jm.